**Josip Jurčič** (\* 4. marec 1844, Muljava – † 3. máj 1881, Ľubľana) bol slovinský realistický spisovateľ a novinár.

Životopis
---------

Josip Jurčič sa narodil v Muljave, otec Marko Jurčič pochádzal z Jablanice pri Kostanjevici a pracoval ako kočiš, priženil sa do Muljavy, kde niekoľko rokov vlastnil obchod so zmiešaným tovarom a pálenicu.

Základnú školu navštevoval v Krke, Višnjej Gore a normálku v Ľubľane, vo vzdelávaní pokračoval na gymnáziu v Ľubľane, kde sa zoznámil s domácou a zahraničnou literatúrou. V 17 rokoch uverejnil svoju prvú poviedku (*Pripovedka o beli kači*, 1861). Po skončení gymnázia odišiel do Viedne, kde študoval slavistiku a klasickú filológiu. Štúdium nedokončil kvôli nedostatku peňazí.

V roku 1868 spolu s Josipom Stritatrom a Franom Levstikom vydávali zborník Mladika a v ňom uverejnil svoju poviedku *Sosedov sin*. V roku 1868 dostal prácu pomocníka hlavného redaktora v novinách Slovenski narod v Maribore. V roku 1870 sa vrátil do Viedne a pomáhal Stritarovi pri úpravách časopisu Zvon. Po smrti Antona Tomšiča v roku 1871 sa stal hlavným redaktorom Slovenskeho naroda a v roku 1872 presťahoval redakciu do Ľubľane. Tu sa popri Franovi Levstikovi stal hlavnou osobnosťou slovinského politického a kultúrneho života.

Na jeseň 1879 ochorel na tuberkulózu. Liečil sa v Gorici a v Benátkach, v roku 1881 však na následky choroby v Ľubľane zomrel.

Na jeho pamiatku je pomenovaný Jurčičev trg, ako aj Jurčičeva cesta, ktorá sa začína vo Višnjej Gore a končí sa v rodnom dome Josipa Jurčiča v Muljave. Dom je zrenovovaný a je jedným z pamätníkov sedliackeho stavebníctva v Slovinsku. V Muljave sa každoročné hrajú Jurčičove diela v letnom otvorenom divadle.

Dielo
-----

Josip Jurčič začal písať už počas štúdia, keď si zapisoval príbehy a rozprávky. Výsledkom tohto zbierania bola *Pripovedka o beli kači* (1861). Na jeho tvorbu mali vplyv rozprávky, anekdoty a poviedky z ľudovej slovesnosti, ktoré mu rozprával jeho starý otec. Poviedky zozbieral a vydal v zbierke *Spomini na deda* (1863) a v krátkej poviedke *Prazna vera* (1863). V roku 1864 Mohorjeva družba vydala a so 100 goldinarmi odmenila historickú poviedku *Jurij Kozjak, slovenski janičar* a črtu *Jesenska noč med slovenskimi polharji*. V literárnej revue Slovenski glasnik boli vydané poviedky *Domen* (1864) a *Jurij Kobila* (1865). Počas gymnázia najradšej čítal anglického románopisca Waltera Scotta. Na jeho tvorbu mali vplyv aj diela Frana Levstika, predovšetkým dielo *Popotovanje iz Litije do Čateža* (1858), *Napake slovenskega pisanja* (1858) a *Martin Krpan* (1858). Jurič bol najvýznamnejším uskutočňovateľom Levstikovho literárneho programu.

V roku 1869 sa pokúsil o vytvorenie nových novín Glasnik, list za zabavo, književnost in pouk, avšak noviny boli vydané len raz. V roku 1880 Josip Stritar oznámil skončenie vydávania Zvon, preto Josip Jurčič spolu s Jankom Kersnikom, Franom Levcom a Ivanom Tavčarom založili nový literárny list v Ľubľane, s názvom Ljubljanski zvon. Prvé číslo vyšlo v roku 1881. Jurčič pre noviny napísal *Rokovnjače* (1881), avšak kvôli chorobe dokončil len 11 kapitol, ostatné kapitoly podľa Jurčičovej schémy dopísal Janko Kersnik. V rovnakom čase písal pre Ljubljanski zvon historickú tragédiu *Veronika Deseniška* (1886), tú sa mu podarilo dokončiť, ale kvôli chorobe sa mu ju nepodarilo upraviť.

Josip Jurčič bol jeden z prvých slovinských poviedkárov a realistických spisovateľov. Do slovinskej literatúry uviedol nové prozaické tvary: črty (*Jesenska noč med slovenskimi polharji*, 1864), pripovedky (*Spomin na deda*, 1863), poviedky (*Domen*, 1864) a román. Jurčičov román *Deseti brat* (1866) je prvým slovinským románom a dielo *Tugomer* (1876) prvou slovinskou tragédiou.

Vo svojich dielach najčastejšie používal dialóg ako rozprávačskú formu. Tematika jeho diel sú výnimočné udalosti a zaujímave osobnosti. Do svojich diel vnášal sedliacke prvky a otázku slovinského národa.

### Literatúra pre mládež

Josip Jurčič nepísal typické diela pre mládež. Najčastejšie témy boli príbehy zo života a z ľudovej slovesnosti, turecké vpády do Slovinska, vojenskí utečenci, ľubľanská mestská história, roľnícke povstania, francúzska okupácia a pokresťančovanie.

Vďaka zaujímavému deju a smiešnemu obsahu a konaniu hlavných postáv patria do literatúry pre mládež humoresky *Vrban Smukova ženitev* (1865) a *Kozlovska sodba v Višnji Gori* (1867). Do mládežníckej literatúry sa zaraďuje aj poviedka *Jurij Kozjak* (1864).

### Preklady Jurčičových diel

Jurčičovim najprekladanejším dielom je *Kozlovska soba v Višnji Gori*.

Do slovenčiny nie je preložené ani jedno z Jurčičových diel.

Do češtiny boli preložené tieto diela :

* Tugomer (Jičín, 1882)
* Desátý bratr : román (Praha,1886)
* Jurij Kozják, slovinský janičar : historická povídka z 15. století (Brno, 1894)
* V rozkvětu života : román (Praha, 1900)

Zoznam diel
-----------

### Próza

#### Črta

* *Jesenska noč med slovenskimi polharji*

#### Novely

* *Božidar Tirtelj* (1867)
* *Lipe* (1870)
* *Moč in pravica* (1870)
* *Pipa tobaka* (1870)
* *Telečja pečenka* (1872)

#### Poviedky

* *Prazna vera* (1863)
* *Domen* (1864)
* *Jurij Kozjak, slovenski janičar* (1864)
* *Dva prijatelja* (1865)
* *Jurij Kobila* (1865)
* *Smukova ženitev* (1865)
* *Tihotapec* (1865)
* *Uboštvo in bogastvo* (1865)
* *Vrban* (1865)
* *Golida* (1866)
* *Grad Rojinje* (1866)
* *Hči mestnega sodnika* (1866)
* *Kloštrski Žolnir* (1866)
* *Dva brata* (1867)
* *Nemški valpet* (1867)
* *Črta iz življenja političnega agitatorja* (1868)
* *Sosedov sin* (1868)
* *Hišica na Strmini* (1869)
* *Sin kmečkega cesarja* (1869)
* *Županovanje v Globokem dolu* (1870)
* *V Vojni krajini* (1872)
* *Na kolpskem ustju* (1874)
* *Bojim se te* (1876)
* *Šest parov klobas* (1878)
* *Kako je Kotarjev Peter pokoro delal, ker je krompir kradel* (1879)
* *Po tobaku smrdiš* (1879)
* *Pravda med bratoma* (1879)
* *Ženitev iz nevoščljivosti* (1879)
* *Ponarejeni bankovci* (1880)

#### Poviedky (pripovedky)

* *Pripovedka o beli kači* (1861)
* *Spomini na deda* (1863)
* *Kozlovska sodba v Višnji Gori* (1867)
* *Bela ruta, bel denar* (1874)

#### Romány

* *Deseti brat* (1866)
* *Doktor Karbonarius* (1868)
* *Ivan Erazem Tattenbach* (1873)
* *Doktor Zober* (1876)
* *Cvet in sad* (1877)
* *Lepa Vida* (1877)
* *Rokovnjači* (1881)
* *Slovenski svetec in učitelj* (1886)

### Dráma

* *Tugomer* (1876)
* *Veronika Deseniška* (1886)

Iné projekty
------------

Commons
* Spolupracuj na Commons Commons ponúka multimediálne súbory na tému **Josip Jurčič**

Zdroj
-----

* Gregor Kocijan, *Beseda o Josipu Jurčiču*, Ljubljana, 1980
* Gregor Kocijan, *Josip Jurčič v besedi in sliki*, Ljubljana, 1981
* Gregor Kocijan, *Jurčičeva kratka pripovedna proza*, Ljubljana, 1978
* Štefan Barbarič, *Znameniti Slovenci - Josip Jurčič*, Ljubljana, 1986
* *Jurčič Josip* [online]. Slovenski Biografski Leksikon. Dostupné online. (slovinčina)
* *Tento článok je čiastočný alebo úplný preklad článkov Josip Jurčič na slovinskej Wikipédii a Josip Jurčič na českej Wikipédii.*

Autoritné údaje: * BnF: 15868340g
* GND: 119450305
* ISNI: 0000 0001 1774 8830
* LCCN: n84065262
* NK ČR: js20020805188
* VIAF: 54483391
* WorldCat: lccn-n84065262